
DR.30.11.2015  103  

 

perintis yang mana kita sedang mengadakan iaitu di Kem Princess Haliza di Sepang 
bermula pada 19 Oktober 2015 yang melibatkan pada asalnya kita mula-mula kita jemput 
hanya 400 orang.  

 Mengenai projek PLKN ini, penambahbaikan kita, kita telah- pertama sekali, saya 
bersetuju dengan Yang Berhormat Sungai Petani yang telah membangkitkan berkenaan 
dengan peruntukan yang besar yang pernah kita laksanakan pada masa-masa yang lepas 
yang telah menimbulkan berbagai-bagai persoalan terutama sekali berkenaan dengan 
keberkesanan dan juga kepada keselamatan pelatih-pelatih kita di kem-kem tersebut. Kita 
telah mengadakan woksyop yang melibatkan beberapa kementerian terutama sekali KBS 
dan juga kementerian-kementerian lain. Di dalam projek yang kedua ini, kita akan 
menitikberatkan kepada pelajar-pelajar atau pelatih-pelatih yang tidak berpeluang untuk 
melanjutkan pelajaran ke universiti dan sebagainya.   

 Jadi pengambilan kali ini ialah melalui sukarela dan juga dibuat secara melalui 
kerjasama dengan Kementerian Pendidikan. Jadi Kementerian Pendidikan akan 
mengemukakan nama-nama pelajar atau pelatih-pelatih ini kepada Kementerian 
Pertahanan melalui Jabatan Latihan Khidmat Negara dan kita akan pilih mereka-mereka ini 
untuk dimasukkan. Jadi, pelatih-pelatih ini dipilih melalui proses-proses yang dibuat oleh 
Kementerian Pendidikan dan juga melalui sukarela. Jadi tidak timbul lagi soal-soal seperti 
dulu.. 

 Tuan Pengerusi [Datuk Haji Ismail bin Haji Mohamed Said]:  Yang Berhormat 
Sungai Petani bangun. 

 Dato’ Johari bin Abdul [Sungai Petani]: Tak, nak tanya sedikit. 

 Dato’ Wira Mohd. Johari bin Baharum [Kubang Pasu]: Ya, ya... 

 Dato’ Johari bin Abdul [Sungai Petani]: Saya ucap terima kasih dan tahniahlah 
Yang Berhormat Menteri kerana kalau inilah jawapan Yang Berhormat Menteri, makna 
legalah rakyat di luar kerana seolah-olah Yang Berhormat Menteri kata pelatih-pelatih ini 
seolah-olah kita beri dia macam second chance.  

 Kalau mereka tidak dapat ke pusat pengajian tinggi disebabkan oleh latar 
belakang atau pun masalah tetapi dengan insya-Allah, Yang Berhormat Menteri, saya rasa 
dengan projek yang akan dilakukan ini, maknanya mereka akan dapat diberikan motivasi, 
dapat bergaul dengan orang-orang baru dan mungkin selepas mereka keluar dari pusat 
latihan ini, mereka akan mendapat suntikan semangat yang baru untuk meneruskan 
kehidupan. Saya ucapkan tahniah kepada Yang Berhormat Menteri. Terima kasih Tuan 
Pengerusi. 

 Dato’ Wira Mohd. Johari bin Baharum [Kubang Pasu]: Terima kasih Yang 
Berhormat Sungai Petani. Sebenarnya pelajar-pelajar ini latihan yang pertama dia 
mengambil masa lapan minggu. Jadi kita akan akhiri projek perintis ini dalam beberapa hari 
lagi. Kebanyakan mereka ini akan ditawarkan semula untuk melanjutkan kursus mereka 
yang kedua di pusat-pusat latihan dan kebanyakan daripada mereka akan ditawarkan ke 
pusat latihan di bawah Kementerian Belia dan Sukan dan kebanyakannya akan 
ditempatkan di IKBN dan mereka-mereka ini akan diberi latihan dan seterusnya akan 
mendapat bimbingan pada masa-masa yang akan datang untuk terus menjadi warganegara 
yang berguna kepada kita.  

 Jadi saya nampak sekarang ini projek ini menjadi satu perkara yang barulah 
kepada kita. Jadi saya mohon kerjasama dan juga sokongan daripada semua pihak 
terutama sekali Ahli-ahli Yang Berhormat berkenaan dengan perkara ini.   

 Untuk pengetahuan Yang Berhormat juga, sebenarnya kita mempunyai kekangan 
dari segi peruntukan pada tahun ini dan kita hanya mampu untuk membuat pengambilan 
sebanyak 20,000 pelatih-pelatih pada tahun depan. Selain daripada itu juga, kem-kem yang 
akan kita gunakan itu telah kita upgrade dan mereka telah memenuhi syarat ciri-ciri 
keselamatan terutama sekali keselamatan seperti mana yang berlaku pada masa-masa 
yang lepas dan kita akan pastikan perkara-perkara yang berlaku itu tidak akan berulang lagi 
pada masa-masa yang akan datang.  

 Yang Berhormat Sekijang membangkitkan isu berkenaan dengan Kem Sirajuddin 
di Gemas. Pembangunan rumah keluarga Angkatan Tentera di Kem Sirajuddin akan 
dilaksanakan di bawah rolling plan yang pertama dalam Rancangan Malaysia Kesebelas. 



perintis yang mana kita sedang mengadakan iaitu di Kem Princess Haliza di Sepang bermula pada 19 Oktober 2015 yang melibatkan pada asalnya kita mula-mula kita jemput hanya 400 orang. Mengenai projek PLKN ini, penambahbaikan kita, kita telah- pertama sekali, saya bersetuju dengan Yang Berhormat Sungai Petani yang telah membangkitkan berkenaan dengan peruntukan yang besar yang pernah kita laksanakan pada masa-masa yang lepas yang telah menimbulkan berbagai-bagai persoalan terutama sekali berkenaan dengan keberkesanan dan juga kepada keselamatan pelatih-pelatih kita di kem-kem tersebut. Kita telah mengadakan woksyop yang melibatkan beberapa kementerian terutama sekali KBS dan juga kementerian-kementerian lain. Di dalam projek yang kedua ini, kita akan menitikberatkan kepada pelajar-pelajar atau pelatih-pelatih yang tidak berpeluang untuk melanjutkan pelajaran ke universiti dan sebagainya. Jadi pengambilan kali ini ialah melalui sukarela dan juga dibuat secara melalui kerjasama dengan Kementerian Pendidikan. Jadi Kementerian Pendidikan akan mengemukakan nama-nama pelajar atau pelatih-pelatih ini kepada Kementerian Pertahanan melalui Jabatan Latihan Khidmat Negara dan kita akan pilih mereka-mereka ini untuk dimasukkan. Jadi, pelatih-pelatih ini dipilih melalui proses-proses yang dibuat oleh Kementerian Pendidikan dan juga melalui sukarela. Jadi tidak timbul lagi soal-soal seperti dulu.. Tuan Pengerusi [Datuk Haji Ismail bin Haji Mohamed Said]: Yang Berhormat Sungai Petani bangun. Dato' Johari bin Abdul [Sungai Petani]: Tak, nak tanya sedikit. Dato' Wira Mohd. Johari bin Baharum [Kubang Pasu]: Ya, ya... Dato' Johari bin Abdul [Sungai Petani]: Saya ucap terima kasih dan tahniahlah Yang Berhormat Menteri kerana kalau inilah jawapan Yang Berhormat Menteri, makna legalah rakyat di luar kerana seolah-olah Yang Berhormat Menteri kata pelatih-pelatih ini seolah-olah kita beri dia macam second chance. Kalau mereka tidak dapat ke pusat pengajian tinggi disebabkan oleh latar belakang atau pun masalah tetapi dengan insya-Allah, Yang Berhormat Menteri, saya rasa dengan projek yang akan dilakukan ini, maknanya mereka akan dapat diberikan motivasi, dapat bergaul dengan orang-orang baru dan mungkin selepas mereka keluar dari pusat latihan ini, mereka akan mendapat suntikan semangat yang baru untuk meneruskan kehidupan. Saya ucapkan tahniah kepada Yang Berhormat Menteri. Terima kasih Tuan Pengerusi. Dato' Wira Mohd. Johari bin Baharum [Kubang Pasu]: Terima kasih Yang Berhormat Sungai Petani. Sebenarnya pelajar-pelajar ini latihan yang pertama dia mengambil masa lapan minggu. Jadi kita akan akhiri projek perintis ini dalam beberapa hari lagi. Kebanyakan mereka ini akan ditawarkan semula untuk melanjutkan kursus mereka yang kedua di pusat-pusat latihan dan kebanyakan daripada mereka akan ditawarkan ke pusat latihan di bawah Kementerian Belia dan Sukan dan kebanyakannya akan ditempatkan di IKBN dan mereka-mereka ini akan diberi latihan dan seterusnya akan mendapat bimbingan pada masa-masa yang akan datang untuk terus menjadi warganegara yang berguna kepada kita. Jadi saya nampak sekarang ini projek ini menjadi satu perkara yang barulah kepada kita. Jadi saya mohon kerjasama dan juga sokongan daripada semua pihak terutama sekali Ahli-ahli Yang Berhormat berkenaan dengan perkara ini. Untuk pengetahuan Yang Berhormat juga, sebenarnya kita mempunyai kekangan dari segi peruntukan pada tahun ini dan kita hanya mampu untuk membuat pengambilan sebanyak 20,000 pelatih-pelatih pada tahun depan. Selain daripada itu juga, kem-kem yang akan kita gunakan itu telah kita upgrade dan mereka telah memenuhi syarat ciri-ciri keselamatan terutama sekali keselamatan seperti mana yang berlaku pada masa-masa yang lepas dan kita akan pastikan perkara-perkara yang berlaku itu tidak akan berulang lagi pada masa-masa yang akan datang. Yang Berhormat Sekijang membangkitkan isu berkenaan dengan Kem Sirajuddin di Gemas. Pembangunan rumah keluarga Angkatan Tentera di Kem Sirajuddin akan dilaksanakan di bawah rolling plan yang pertama dalam Rancangan Malaysia Kesebelas.